Document ID: 31988D0339

*****
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
της 13ης Απριλίου 1988
σχετικά με την απαλλαγή που πρέπει να χορηγηθεί στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας όσον αφορά τη χρησιμοποίηση των πιστώσεων που του χορηγήθηκαν κατά το οικονομικό έτος 1986
(88/339/ΕΟΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
Α. έχοντας υπόψη τη συνθήκη για την ίδρυση της ΕΟΚ και ειδικότερα το άρθρο 206 β,
Β. έχοντας υπόψη την απόδοση λογαριασμών σχετικά με τα έσοδα και τις δαπάνες του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας για το οικονομικό έτος 1986 και τη σχετική έκθεση του Ελεγκτικού Συνεδρίου (Εγγρ. C2- 275/87),
Γ. έχοντας υπόψη την απόφαση του Συμβουλίου (Εγγρ. C2-10/88),
Δ. έχοντας υπόψη την απόφαση της Επιτροπής Ελέγχου του Προϋπολογισμού (Εγγρ. Α2-7/88),
1. Λαμβάνει υπόψη του τα ακόλουθα στοιχεία του λογαριασμού διαχειρίσεως του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας:
Οικονομικό έτος 1986
1.2 // // (ECU)
// Έσοδα // 3 786 840,27 // 1. Επιχορηγήσεις από την Επιτροπή των Ευρωπαϊκών Κοινοτήτων // 3 711 000,00 // 2. Τραπεζικοί τόκοι // 38 683,09 // 3. Λοιπά έσοδα // 37 157,18 // Δαπάνες // // 1. Τελικές πιστώσεις // 5 271 000,00 // 2. Αναλήψεις // 5 243 825,00 // 3. Μη χρησιμοποιηθείσες πιστώσεις (12) // 27 175,00 // 4. Πληρωμές // 3 497 315,24 // 5. Μεταφορές πιστώσεων από το προηγούμενο έτος // 1 366 388,88 // 6. Πληρωμές από μεταφερθείσες πιστώσεις // 1 307 468,08 // 7. Πιστώσεις που μεταφέρθηκαν και ακυρώθηκαν από το προηγούμενο έτος (56) // 58 920,80 // 8. Πιστώσεις που μεταφέρθηκαν στο 1987 // 1 746 509,88
2. Θεωρεί την απόφαση του Συμβουλίου της 7ης Μαρτίου 1988 ως σύσταση για την απαλλαγή του διοικητικού συμβουλίου του Ιδρύματος. Αναθέτει στην Επιτροπή να υποβάλει προτάσεις για την προσαρμογή των διατάξεων που εφαρμόσθηκαν για την απαλλαγή του Ιδρύματος οι οποίες να εξασφαλίζουν τη νομική θέση του Ευρωπαϊκού Κοινοβουλίου σύμφωνα με τις συνθήκες και το Δημοσιονομικό Κανονισμό.
3. Ζητεί από τη διοίκηση του Ιδρύματος να διατυπώνει την απόδοση λογαριασμών κατά τρόπο ώστε να διακρίνεται σαφώς η κατανομή των χρηματοδοτικών δαπανών μεταξύ των δύο τομέων δραστηριότητας του Ιδρύματος.
4. Παρακαλεί το Ιδρυμα να του διαβιβάσει τις αναλύσεις που αφορούν τα αποτελέσματα των ερευνών και ζητεί από τη διοίκηση να ενισχύσει την πολιτική στον τομέα της διαθέσεως των εργασιών του ιδρύματος, ώστε να αποτελέσει το μέτρο του βαθμού δημοσιότητας των εργασιών του Ιδρύματος και του πρακτικού χαρακτήρα των δραστηριοτήτων του.
5. Χορηγεί απαλλαγή στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας όσον αφορά την απόδοση λογαριασμών για το οικονομικό έτος 1986, βάσει της εκθέσεως του Ελεγκτικού Συνεδρίου. 6. Αναθέτει στον Πρόεδρό του να γνωστοποιήσει την παρούσα απόφαση στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).
Στρασβούργο, 13 Απριλίου 1988.

Labels: 2
4
15